LIETUVOS RESPUBLIKOS APLINKOS MINISTRO

Į S A K Y M A S

**DĖL LIETUVOS RESPUBLIKOS APLINKOS MINISTRO 2007 M. BALANDŽIO 12 D. ĮSAKYMO Nr. D1-210 „DĖL PAVIRŠINIŲ VANDENS TELKINIŲ BŪKLĖS NUSTATYMO METODIKOS PATVIRTINIMO“ PAKEITIMO**

2013 m. rugpjūčio 28 d. Nr. D1-629

Vilnius

Pakeičiu Paviršinių vandens telkinių būklės nustatymo metodiką, patvirtintą Lietuvos Respublikos aplinkos ministro 2007 m. balandžio 12 d. įsakymu Nr. D1-210 „Dėl Paviršinių vandens telkinių būklės nustatymo metodikos patvirtinimo“ (Žin., 2007, Nr. [47-1814](https://www.e-tar.lt/portal/lt/legalAct/TAR.881D6E973D28); 2010, Nr. 29-1363):

1. Papildau šiuo 41 punktu:

„41. Tyrimų vietos arba tyrimų vietų duomenys, naudojami paviršinio vandens telkinio būklei vertinti, turi atitikti Lietuvos Respublikos aplinkos ministro 2003 m. gruodžio 31 d. įsakymu Nr. 726 (Žin., 2004, Nr. [10-290](https://www.e-tar.lt/portal/lt/legalAct/TAR.F06DF1B4589D)) patvirtintų Bendrųjų reikalavimų vandens telkinių monitoringui VIII skyriaus reikalavimus dėl fizikinių-cheminių, hidromorfologinių ir biologinių kokybės elementų matavimų dažnumo.“

2. Papildau 5 punktą šiais 5.3, 5.4 ir 5.5 papunkčiais (buvusius 5.3–5.5 papunkčius atitinkamai laikau 5.6–5.8 papunkčiais):

„5.3. Makrofitų etaloninis indeksas – rodiklis, kuriuo parodoma paviršinio vandens telkinio ekologinė būklė pagal makrofitų taksonominės sudėties ir gausos nuokrypį nuo etaloninių sąlygų;

5.4. Lietuvos ežerų makrobestuburių indeksas – rodiklis, kuriuo parodoma ežero ekologinė būklė pagal žmogaus veiklos poveikiui jautrių zoobentoso taksonų įvairovę ir gausą. Šis rodiklis taip pat taikomas tvenkiniams ir karjerams;

5.5. Faunos autochtoniškumo indeksas – rodiklis, kuriuo parodomas paviršinio vandens telkinio zoobentoso bendrijų natūralumas;“.

3. Išdėstau 15 punktą taip:

„15. Ežerų ekologinė būklė yra vertinama pagal biologinius kokybės elementus – fitoplanktono taksonominę sudėtį, gausą, biomasę, makrofitų taksonominę sudėtį, gausą ir zoobentoso taksonominę sudėtį, gausą.“

4. Papildau šiuo 151 punktu:

„151. Ežerų ekologinės būklės pagal fitoplanktono taksonominę sudėtį, gausą ir biomasę vertinimo rodiklis yra chlorofilo „a“ vidutinė metų vertė ir maksimali vertė. Pagal rodiklio vidutinės metų vertės EKS ir maksimalios vertės EKS vidurkį vandens telkinys priskiriamas vienai iš penkių ekologinės būklės klasių (7 lentelė). Chlorofilo „a“ vidutinės metų ir maksimalios vertės EKS apskaičiuojami vadovaujantis Lietuvos Respublikos aplinkos apsaugos normatyviniu dokumentu LAND 69-2005 „Vandens kokybė. Biocheminių parametrų matavimas. Spektrometrinis chlorofilo „a“ koncentracijos nustatymas“, patvirtintu Lietuvos Respublikos aplinkos ministro 2005 m. gruodžio 28 d. įsakymu Nr. D1-648 (Žin., 2006, Nr. [4-123](https://www.e-tar.lt/portal/lt/legalAct/TAR.B2DEABC692B0)).“

5. Papildau šiuo 152 punktu:

„152. Ežerų ekologinės būklės pagal makrofitų taksonominę sudėtį ir gausą vertinimo rodiklis yra makrofitų etaloninis indeksas (toliau – MEI). Pagal MEI vertės ekologinės kokybės santykį (EKS) vandens telkinys priskiriamas vienai iš penkių ekologinės būklės klasių (71 lentelė). MEI EKS apskaičiuojamas Lietuvos Respublikos aplinkos ministro nustatyta tvarka.

**71 lentelė.** Ežerų ekologinės būklės klasės pagal makrofitų taksonominę sudėtį ir gausą

|  |  |  |  |  |  |  |  |
| --- | --- | --- | --- | --- | --- | --- | --- |
| Kokybės elementas | Rodiklis | Ežero tipas | Ežerų ekologinės būklės klasių kriterijai pagal makrofitų rodiklio vertės EKS | | | | |
| labai gera | gera | vidutinė | bloga | labai bloga |
| Makrofitų taksonominė sudėtis ir gausa | MEI | 1-3 | >0,74 | 0,74–0,50 | 0,49–0,25 | 0,24–0,01 | <0,01 |

“.

6. Papildau šiuo 153 punktu:

„153. Ežerų ekologinės būklės pagal zoobentoso taksonominę sudėtį ir gausą vertinimo rodikliai yra multimetrinis Lietuvos ežerų makrobestuburių indeksas (toliau – LEMI) ir faunos autochtoniškumo indeksas (toliau – FAI). Pagal kiekvieno rodiklio vertes vandens telkinys priskiriamas vienai iš penkių ekologinės būklės klasių (72 lentelė). LEMI ir FAI apskaičiuojami Lietuvos Respublikos aplinkos ministro nustatyta tvarka.

**72 lentelė.** Ežerų ekologinės būklės klasės pagal zoobentoso taksonominę sudėtį ir gausą

|  |  |  |  |  |  |  |  |
| --- | --- | --- | --- | --- | --- | --- | --- |
| Kokybės elementas | Rodiklis | Ežero tipas | Ežerų ekologinės būklės klasių kriterijai pagal zoobentoso rodiklių vertes | | | | |
| labai gera | gera | vidutinė | bloga | labai bloga |
| Zoobentoso taksonominė sudėtis ir gausa | LEMI | 1-3 | >0,74 | 0,74–0,50 | 0,49–0,40 | 0,39–0,20 | <0,20 |
| FAI | 1-3 | >0,98 | 0,98–0,90 | 0,89–0,80 | 0,79–0,50 | <0,50 |

“.

Aplinkos ministras Valentinas Mazuronis